da de da da da sv de da de da da en da ceb da zh it eo sv da nl da da sv da da da da de da da sv en en en en en en ca en en en da en da zh it eo en en es en en en da de da nl da en en da da da en da ceb da zh it eo sv da da da da da da de da nn da da da da da da da nn nb de da
Midt mellem Maribosøerne, fra Søholt i vest til Kårup Vænger i øst, blev der i ca. år 550 anlagt et af jernalderens største forsvarsværker. Noget af anlægget er bevaret og er i dag fredet.
Forsvarsanlægget består af to store adskilte voldanlæg. Den østlige vold, Hejrede Vold, har været 1300 meter lang, mens den vestlige vold har været ca. 300 meter lang. Afstanden mellem voldene er 3,5 km og det betyder, at man ved at bygge to volde på sammenlagt 1600 meter har fået afskærmet et område på 5 km2.
Området inden for voldene kunne forsvares, og det må have fungeret som en tilflugtsborg. Hvis en tilflugtsborg skal opfylde sin funktion, skal man hurtigt kunne komme hen til den. Hejrede Vold ligger centralt på den østlige del af Lolland, og hvis vi går ud fra, at befolkningen kunne bevæge sig med 5 km i timen, kunne man fra størstedelen af Østlolland nå dertil på 3 timer. Vi ved ikke, hvor den vestlige del af øens befolkning skulle søge tilflugt, men et bud er, at der har ligget en tilsvarende tilflugtsborg i nærheden af Vesterborg på Vestlolland.
Det er ikke til at vide, hvem fjenden har været. Fjender kan være kommet fra Falster, Sjælland, Fyn eller sydfra. Danmark eksisterede nemlig ikke som et samlet land i jernalderen, og befolkningen følte sig ikke som danskere. I hele Europa blev der på den tid bygget mange forsvarsværker, fordi der var uro og ufred efter Romerrigets sammenbrud i 300-årene.
Læs mere om forsvarsværket
Læs mere om forsvarsværket på vinkingeskibsmuseets hjemmeside
Læs om andre seværdigheder ved Maribosøerne
Borgø er den største ø i Søndersø - læs mere om den her
Læs også om borgbanken Bunteshave